**MŰSZAKI LEÍRÁS**

***„Balatonalmádi, Alsóörs, Balatonakarattya, Balatonfőkajár, Balatonfűzfő, Balatonkenese, Csajág, Felsőörs, Királyszentistván, Küngös, Litér, Papkeszi önkormányzatok ellátási kötelezettségébe tartozó központi alapellátási orvosi ügyeleti (felnőtt- és gyermekorvosi) központi háziorvosi ügyelet szolgáltatás ellátása” tárgyú közbeszerzési eljárás***

Az eljárás tárgya a központi háziorvosi ügyeleti szolgáltatás ellátása jelen műszaki leírás 3. pontjában felsorolt településeken megbízási szerződés keretében.

1. **Központi ügyelet rendelkezésre állási ideje:**

Központi alapellátási orvosi ügyelet (felnőtt- és gyermekorvosi) biztosítása munkanapokon 16:00-8:00 óráig, szombaton, vasárnap, munkaszüneti- és ünnepnapokon a megelőző munkanap 16:00 órától a következő munkanap 08:00 óráig műszakonként 1 fő orvossal, 1 fő ápolóval és 1 fő gépkocsivezetővel.

**2. Ellátással érintett lakónépesség száma 2020. január 1-én:**

|  |  |
| --- | --- |
| Alsóörs | 1809 |
| Balatonakarattya | 959 |
| Balatonalmádi | 9898 |
| Balatonfőkajár | 1314 |
| Balatonfűzfő | 4588 |
| Balatonkenese | 2602 |
| Csajág | 811 |
| Felsőörs | 1811 |
| Királyszentistván | 483 |
| Küngös | 504 |
| Litér | 2192 |
| Papkeszi | 1545 |
| **Összesen** | **28516** |

Fentiekben rögzített összlétszámhoz képest maximálisan +/- 10 % ellátandói létszámváltozás lehetőségét a Megrendelő fenntartja, amely változásból eredően Szolgáltató semmiféle igényt nem jogosult érvényesíteni a Megrendelőkkel szemben.

Az előbbiek szerinti eltérés lehetősége nem településenként, település-csoportonként értelmezendő, hanem valamennyi Ajánlatkérő lakosságszáma adandó össze bármely időpontban (összlétszám) és az ettől történő eltérés vizsgálandó, így a nyertes Ajánlattevő nem jogosult a Ajánlatkérővel vagy azok bármelyikével szemben bármiféle igénnyel élni, ha a lakosságszám csak valamely település(ek)en változik meg az előbbiek szerinti százalékos mértéket meghaladóan, azonban az összes Ajánlatkérő összlétszáma vonatkozásában nem haladja meg a +/- 10 %-ot. Ajánlattevő ennek ismeretében adja meg ajánlatát.

**3. Központi ügyelet területi ellátási kötelezettsége az alábbi települések területére terjed ki:**

Balatonalmádi, Alsóörs, Balatonakarattya, Balatonfőkajár, Balatonfűzfő, Balatonkenese, Csajág, Felsőörs, Királyszentistván, Küngös, Litér, Papkeszi

**4. Feladatellátás helye:**

Ajánlatkérő tulajdonában álló Balatonalmádi, Petőfi u. 2-4 sz. alatti, egészségügyi központ épületében található, a központi ügyeletre vonatkozó jogszabályokban előírtaknak megfelelő helyiségekben (97 m2 orvosi, nővér és gépkocsivezető pihenő, tartózkodó teakonyhával, fektető, ügyeletes rendelő, az ügyeletes gépkocsi garázsa) látja el. Nyertes ajánlattevőnek az ingatlant üzemeltető Balatonalmádi Kistérségi Nonprofit egészségügyi Kft.-vel helyiség használati szerződést kell kötnie. A helyiségek használatát bérleti díj fizetése nélkül – a rezsiköltségek megtérítése mellett - biztosítja az üzemeltető.

A nyertes ajánlattevőt az alábbi rezsi költségek terhelik:

• villamos energia felhasználás,

• gáz energia felhasználás,

• víz- és csatornadíj,

• hulladékszállítás,

• helyiség használatával esetlegesen felmerülő egyéb költségek (pl. takarítás).

Az üzemeltetési költségek számlázása a Nyertes ajánlattevő által kizárólagosan használt alapterületre eső / rendelő, várók, mellékhelyiségek alapterületének az épülethez viszonyított arányban történik, az ÁFA-val növelt számlaösszegre vetítetten. A számlázás utólag és havonta egyszer történik, a tárgyhónapot követő 10 napon belül, a Nyertes ajánlattevő címére.

Az egyéb költségek körében pl. telefon, internet, kábeltelevízió stb. szolgáltatások díja a nyertes ajánlattevőt terhelik az általa a szolgáltatókkal külön kötött szerződések szerint.

**5. Az ellenszolgáltatás teljesítésének feltételei:**

Lásd a szerződéstervezetben foglaltak szerint.

**6. Szerződés típusa:**

Feladat átadás átvételi megbízási szerződés Balatonalmádi, Alsóörs, Balatonakarattya, Balatonfőkajár, Balatonfűzfő, Balatonkenese, Csajág, Felsőörs, Királyszentistván, Küngös, Litér, Papkeszi önkormányzatok ellátási kötelezettségébe központi háziorvosi ügyeleti szolgáltatás ellátására.

1. **Nyertes ajánlattevő feladata, kötelezettségei**
2. **Feladatkör:**

a) Központi háziorvosi ügyeleti szolgáltatás ellátása (felnőtt és gyermek ügyelet egyben) műszaki leírás 3. pontjában felsorolt településeken.

b) A nyertes ajánlattevő feladata a 60/2003. (X.20.) ESzCsM rendelet szerint a szakmai minimumfeltételek biztosításáról gondoskodni.

c) A nyertes ajánlattevő feladata a napi működés biztosításához szükséges szakmai anyag, gyógyszer, vegyszer, kis értékű tárgyi eszköz biztosítása, továbbá gondoskodnia kell a veszélyes hulladék elszállíttatásáról, ártalmatlanításáról, illetve a rendelők és a váró takarításáról.

d) A nyertes ajánlattevő kötelessége az orvosi textíliák és eszközök sterilizálásáról és tisztításáról gondoskodni.

e) A nyertes ajánlattevő feladata a szükséges felelősségbiztosítás megkötése, továbbá a rendelő épületében, eszközökben keletkező kisebb hibák javítása.

f) A nyertes ajánlattevő feladata a szolgáltatás ellátáshoz a személyi feltételek biztosítása, annak figyelembevételével, hogy az ügyeleti szolgálatban egyidejűleg a 4/2000. (II.25.) EüM rendelet 11. § (9) bekezdésében szereplő előírásoknak megfelelő egy fő orvos, egy fő a 4/2000. (II.25.) EüM rendelet 12. §-ában foglaltak megfelelő ápoló, és egy fő személygépjármű-vezető rendelkezésre állását kell biztosítania.

g) A központi orvosi ügyelet ellátásával kapcsolatos minden adminisztratív feladat elvégzése, a Nemzeti Egészségbiztosítási Alapkezelő (a továbbiakban: NEAK) felé a jelentési kötelezettség teljesítése.

h) A háziorvosi ügyeleti ellátás finanszírozásának elsődleges forrása az NEAK általi támogatás, amelyet a nyertes ajánlattevő az általa megkötött finanszírozási szerződés alapján közvetlenül igényel meg. Nyertes ajánlattevő feladata a működéséhez szükséges működési engedélyek beszerzése. A nyertes ajánlattevő által folytatott szolgáltató tevékenységének meg kell felelnie a mindenkori e feladatra vonatkozó hatályos jogszabályoknak, valamint a szakmai szabályokban foglalt követelményeknek.

i) Nyertes ajánlatevő nyertessége esetén felelősséggel tartozik az általa foglalkoztatott személyekért és az általa végzett ügyeleti betegellátásért, valamint az eszközökért.

j) Nyertes ajánlattevőnek vállalni kell, hogy minden, a szolgáltatás ellátásához szükséges engedélyt - a feladat kezdő időpontjáig – megszerez.

k) Nyertes ajánlattevőnek vállalni kell, hogy Ajánlatkérőnek minden évben az első rendes Képviselő - testületi ülésen tájékoztatás ad az előző évi tevékenységéről.

**2. Személyi feltételek:**

Nyertes Ajánlattevőnek vállalnia kell, hogy a szerződés fennállása alatt olyan orvost alkalmaz, aki a 4/2000. (II.25.) EüM rendelet szerint a háziorvosi ügyeleti szolgálatban közreműködhet, és a havi ügyeleti ellátásban ténylegesen részt vesz a szolgáltatás nyújtásában. A feltétel teljesítését Ajánlatkérő havonta ellenőrizheti.

**3. Tárgyi feltételek:**

a) A központi ügyelet szakmai minimum feltételeinek megfelelő, a feladatellátási szerződés mellékletét képező leltárban tételesen felsorolt műszereit, használati eszközeit és berendezési tárgyait nyertes ajánlattevőnek kell a feladatellátás idején biztosítania. Az 1. számú mellékletben (leltár) részletezett eszközöket és anyagokat Ajánlatkérő a feladatellátás kezdetén nyertes ajánlattevő részére biztosítja.

b) A nyertes ajánlattevőnek a felmerülő közüzemi költségek megfizetését jelen műszaki leírás I. 1. pontban foglaltak szerint kell vállalnia.

c) Rendelő épületének állagmegóvása a tulajdonos, Balatonalmádi Város Önkormányzatának feladata, míg a karbantartási feladatokat a nyertes ajánlattevő saját költségén végezteti el.

d) A rendelőben jelenleg meglévő, a szakmai minimumfeltételeket meghaladó eszközöket, berendezéseket, tárgyakat (pl. klímaberendezés, televízió, pihenőszobák berendezése, konyhai eszközök stb.) tételesen, leltár (1. sz. melléklet) szerint az ajánlatkérő a nyertes ajánlattevőnek átadja. Elhasználódás, meghibásodás esetén a nyertes ajánlattevő tartozik pótlási és beszerzési kötelezettséggel a saját költségén. A folyamatos működéshez az eszközök, műszerek javítását, pótlását biztosítja.

e) Ajánlatkérő térítésmentes használatba ad a nyertes Ajánlattevőnek az ügyeleti szolgálat idejére, céljára egy Suzuki Vitara GL +1.6 4WD (négy kerék meghajtású) benzin üzemű személygépkocsit. A térítésmentesen használatba adott gépjármű használatával járó minden költség a nyertes Ajánlattevőt terheli. A személygépkocsi karbantartása, kötelező felülvizsgálata és annak költségei Ajánlattevőt terhelik. A személygépkocsi üzembetartója Ajánlattevő, akit terhel a személygépkocsi karbantartása, kötelező felülvizsgálata és annak költségei, valamint Casco biztosítás-, kötelező-felelősségbiztosítás kötésének kötelezettsége és annak költségei. A személygépkocsi használatának esetleges akadályozottsága esetén Ajánlatkérők cserejárművet nem biztosítanak.

f) Ajánlattevőnek a szolgáltatást központi ügyeletként kell működtetnie, ennek érdekében az Országos Mentőszolgálattal köteles együttműködni, továbbá a központi ügyeletként történő működtetéshez szükséges egyéb megállapodások megkötéséről gondoskodni köteles.

g) Az ügyelet működésének teljesítményét, az orvosi munka színvonalát mérő és ellenőrző, a NEAK, a Veszprém Megyei Kormányhivatal Népegészségügyi Főosztálya, illetve az Ajánlatkérők számára szükséges egészségügyi és statisztikai adatokat biztosító dokumentációs rendszer felépítése és működtetése az Ajánlattevő kötelezettsége. Ezen feltétel nem, vagy hiányos teljesítéséből eredővalamennyi kárért az Ajánlattevő tartozik felelősséggel. Az ügyelet számítógépes dokumentációjának kialakítása és működtetése szükséges- legkésőbb a szerződés hatályba lépését követő 60 napon belül - ennek kialakításáig hagyományos, naplókban való rögzítéssel történő rendszer működtethető, mely később alkalmas a számítógépes rendszer átmeneti meghibásodásakor tartalékként szolgálni. Szolgáltató köteles továbbá az ügyeleti telefonhívások regisztrálása érdekében számítógépes hangarchiváló program használatára. A rögzített felvételeket 1-2 hetente archiválni kell és 5 évig meg kell őrizni és mint egészségügy dokumentációt, annak szabályai szerint tárolni akként, hogy lehetővé váljon, hogy a fenti 5 éves határidőn belül is visszakereshető legyen az elhangzott beszélgetés.

1. **A működés szabályozása:**

A központi ügyeleti ellátás működését az Ajánlattevő Működési Szabályzata rendezi, amely egyben a szolgáltatási szerződés mellékletét képezi. A Működési Szabályzat részletesen térjen ki a pontosság követelményére, a kivonulási és kapcsolattartási fegyelemre, a dokumentációs fegyelemre, a betegség- szabadság időtartama alatti helyettesítésekre, teendőkre rendkívüli esemény történésekor. Rögzítse az ügyelet minden beosztottjára kiterjedő titoktartási kötelezettséget, és a betegjogok érvényesítésének szabályait. A Működési Szabályzat részét képezi az orvosi ügyeleti szolgáltatásnyújtásban érintett/közreműködő valamennyi munkatárs munkaköri leírása.

Szabályzatában térjen ki részletesen a különböző felelősségi körökre, az ellenőrzési rendszerre.

1. **Az ügyeleti szolgálat szakemberei:**
   1. Feleljenek meg a 60/2003.(X. 20.) ESZCSM rendelet, valamint a 4/2000. (II. 25.) EüM rendelet idevonatkozó előírásainak (valamint az ajánlati felhívásban megadott egyéb követelményeknek)
   2. Szolgáltatónak folyamatosan ellenőrizni és nyilvántartásba kell vennie az orvosok és ápolók kamarai regisztrációját, működési nyilvántartását.
   3. Ajánlattevőnek biztosítania kell az orvosok és ápolók folyamatos és terv szerinti továbbképzését.
   4. Az orvosok, ill. az ügyelet ellátásával bármely módon kapcsolatba kerülő munkatársak a magyar nyelvet anyanyelvi szinten értsék és beszéljék!
   5. Az ügyeleti munka során a betegekkel, ill. hozzátartozóikkal kapcsolatba kerülő személyek, tiszta tudatállapotban, rendezett külsővel, tiszta, higiénés feltételeknek megfelelő ruházatban, ruházatukon jól láthatóan elhelyezett kitűzővel, mely az alábbi adatokat tartalmazza: −cégnév −személynév −beosztás, végzettség − kötelesek a beteget ellátni, ill. részt venni az ügyeleti munkában.
   6. Ajánlattevőnek vállalnia kell, hogy munkába lépése előtt minden, az ügyeleti munkába bekapcsolódó munkatársát oktatásban részesíti, a szakmai, higiéniai és etikai elvárásokkal kapcsolatban.
2. **A betegellátás dokumentációja**
   1. Az ügyelet működésének teljesítményét, az orvosi munka színvonalát mérő és ellenőrző, a NEAK, a Veszprém Megyei Kormányhivatal Népegészségügyi Főosztálya, a Megrendelő (Ajánlatkérő) számára szükséges egészségügyi és statisztikai adatokat biztosító dokumentációs rendszer felépítése és működtetése elengedhetetlen követelmény.
   2. Az ügyelet számítógépes dokumentációjának kialakítása feltétlenül szükséges, ennek kialakításáig hagyományos, naplókban való rögzítéssel történő rendszer működtethető, mely később alkalmas lehet a számítógépes rendszer átmeneti meghibásodásakor tartalékként szolgálni.
   3. A dokumentáció biztosítsa:

**Járóbeteg esetében rögzítse:**

a) a beteg jelentkezésének időpontját

b) személyi adatait, beleértve a TAJ számot

c) panaszait és azok előzményét

d) az orvosi vizsgálatot rövid anamnézis és „status praesens” rögzítésével

e) a diagnózist

f) az ellátást

g) az orvos további rendelkezéseit: gyógyszerrendelést, orvos újbóli felkeresését, gyógyintézetbe irányítást

h) a beteg aláírt nyilatkozatát, melyben elismeri fentiek tudomásul vételét.

**Lakáson felkeresett beteg esetében rögzítse:**

a) a bejelentés időpontját,

b) a bejelentő adatai,

c) a beteg nevét, pontos címét,

d) a beteg panaszait,

e) a panaszok segítségével feltételezhető kórfolyamatot, és sürgősségi besorolást: "azonnali", "sürgős", "egyszerű hívás",

f) az orvos indulásának, beteghez érkezésének és a betegtől való távozásának időpontját,

g) a diagnózist

h) az ellátást

i) az orvos további rendelkezéseit: gyógyszerrendelést, orvos újbóli felkeresését, gyógyintézetbe irányítást

j) a beteg aláírt nyilatkozatát, melyben elismeri fentiek tudomásul vételét.

A dokumentációs rendszer tegye lehetővé, valamint biztosítsa, hogy az ügyelet által ellátott beteg vizsgálatának eredményéről, ellátásáról, kórházba irányításáról, esetleges haláláról, családorvosa, részletes orvosi értesítést kapjon (írásban).

A dokumentációs rendszer külön kiemelten kezelje:

a) ha a beteg az ügyeleten való megjelenéséről, ellátásáról - kérésére - külön igazolást kap,

b) a beteg halála esetében az ügyeletes orvos halottkémi intézkedéseit,

c) látlelet kiadását, véralkohol vizsgálat végzését,

d) közegészségügyi, járványügyi intézkedéseket

e) a betegellátást akadályozó rendkívüli eseményeket, és az ezekhez kapcsolódó intézkedéseket.

f) az ügyeletet igénybe vevőhöz történő kiszállás esetleges elmaradásának okát, az ezt a döntést meghozó orvos adatait, aláírását, a döntés indokát, majd a beteg állapotával kapcsolatos - későbbi ellenőrzés megtörténtét.

Az ügyeleti ellátás során Ajánlattevőnek biztosítani kell különösen:

1. a beteg háziorvosi ügyeleti ellátásban meghatározott alapellátás szintű sürgősségi orvosi ellátását a rendelőben, illetve szükség szerint hívásra otthonában, tartózkodási helyén az ellátási körzet területén, továbbá pihenőnapon és munkaszüneti napokon a folyamatos gyógykezelésre szoruló betegek a háziorvos rendelkezése szerint ellátását;
2. szükség szerint gondoskodni kell a kórházi, szakorvosi ellátásra szoruló beteg kórházi beutalásáról, szükség esetén gondoskodni kell a betegnek az illetékes intézetbe történő szállításáról;
3. hatósági megkeresésre, vagy a beteg kérelmére orvosi látleletet készítése és kiadása a hatóság részére, illetőleg a külön jogszabályban foglalt térítési díj megfizetését követően a beteg részére;
4. hatósági megkeresésre a betegnél (sérültnél) általános orvosi vizsgálat végzése, véralkohol-vizsgálathoz vért vesz, drogtesztet, illetve egyéb szükséges vizsgálat végzése;
5. rendkívüli esetben (tömeges sérülés, mérgezés, elemi csapás stb.) a mentést megszervezése, és mindaddig irányítása, amíg a mentőszolgálat orvosa a helyszínen a mentés irányítását át nem veszi;
6. az ügyeleti idő alatt a halottakkal kapcsolatos jogszabályi- és egyéb kötelező rendelkezésekben előírt feladatok ellátása, így különösen a halottvizsgálat és annak megfelelő adminisztrálása.
7. gondoskodni, hogy a beteg kezelőorvosa megfelelő tájékoztatást kapjon az ügyeletes orvos által nyújtott ellátásról.
8. fogadni és dokumentálni kell az ügyelethez érkező hívásokat,
9. amennyiben az ügyeletet ellátó orvos az ügyeleti feladatait az e célra rendszeresített rendelőn kívül látja el, a mentőszolgálat útján biztosítani kell a sürgős beavatkozást igénylő esetek ellátását,
10. sürgős szükség esetén szakszerűen meg kell kezdeni az elsősegélynyújtást és gondoskodni kell a végleges ellátás biztosításáról.